**PRIJESTONICA CETINJE**

**DIREKCIJA ZA IMOVINU**

Na osnovu čl.40 Zakona o državnoj imovini („Sl.list CG“br.21/09 i 40/11) ,čl. 9,10,11 i 12 Uredbe o prodaji i davanju u zakup stvari u državnoj imovini („Sl.list Crne Gore „ br. 44/2010), čl.11 Uredbe o prodaji akcija i imovine putem javne aukcije („Sl.list RCG“br.20/04), Zaključka Vlade Crne Gore br. 08-3055/4-13 od 10.01.2014.godine i Odluke o prodaji nepokretnosti javnim nadmetanjem urbanističke parcele UP8-3D (“Službeni list Crne Gore-opštinski propisi, broj 4/2014), Prijestonica Cetinje o b j a v lj u j e

**JAVNI POZIV**

**za prodaju nepokretnosti (aukcijom)**

**PREDMET JAVNOG POZIVA**

* Prijestonica Cetinje oglašava prodaju urbanističke parcele UP8-3D koju čini kat. parcela broj 2323/4 površine 3545,31 m2, upisana u listu nepokretnosti broj 446 K.O. Cetinje I.
* Namjena objekta: izgradnja objekta spratnosti P+1, maksimalne površine objekta u osnovi 1.418,12 m2, maksimalne bruto površine 2.836,25 m2, sa indeksom zauzetosti 0,40 i indeksom izgrađenosti 0,80.
* Početna cijena naknade za zemljište je 79,16 € po m2 odnosno za ukupnu početnu cijenu iznos od 280.622,20 €.
* Iznos naknade za komunalno opremanje zemlišta po 1 m2 za predmetnu lokaciju je 80,00 € po 1 m2.
* Urbanistička parcela je u potpunosti komunalno opremljena.
* Obaveze investitora su izvođenje radova od objekta do mjesta priključka koje im u uslovima propišu nadležna javna preduzeća koja gazduju tom infrastrukturom.

**OPŠTI USLOVI**

Invenstitor je u obavezi da najkasnije u roku od 18 mjeseci od dana zaključivanja Ugovora o kupoprodaji, izgradi objekat prema projektnoj dokumentaciji i pribavi upotrebnu dozvolu.

LICITACIONI KORAK

Licitacioni korak u postupku javnog nadmetanja –aukcije utvrđuje se na iznos od 15.000,00 €.

PRAVO UČEŠĆA

Pravo učešća na javnom nadmetanju imaju sva domaća i strana fizička i pravna lica koja u naznačenom roku podnesu prijavu za javno nadmetanje i prilože dokaz o uplaćenom depozitu u iznosu od 15 % od početne cijene odnosno 42.031,11 €.

PRIJAVA I TROŠKOVI POSTUPKA

Pismena prijava treba da sadrži:

- za fizička lica prezime, ime i ime jednog roditelja, adresa, jmbg i potpis, broj telefona i broj faksa (ukoliko ga posjeduje), broj računa za vraćanje depozita, broj lične karte ili putne isprave (pasoša).

- za pravna lica naziv i sjedište pravnog lica, registarski broj iz sudskog registra kod koga je registrovan ovjeren potpisom i pečatom ovlašćenog lica (original ili ovjerenu kopiju rješenja), ime i prezime Direktora i njegov potpis, ovlašćenje - punomoćje za učesvotavane na Javnom nadmetanju, broj telefona i broj faksa i broj računa za povraćaj depozita.

- dokaz za učesnike po Javnom pozivu o uplaćenom depozitu sa naznakom „učešće na javnom nadmetanju“ na žiro račun Prijestonice Cetinje broj 530-450-21 kod Montenegrobanke ili garanciju banke bez prigovora naplativu na prvi poziv.

Na ime troškova sprovođenja postupka licitacije zadržava se iznos od 0,5% od položenog depozita ( 210,46 €), a ostatak se vraća učesnicima, osim najpovoljnijem ponuđaču kome se uplaćeni iznos depozita ( umanjen za iznos troškova postupka) uračunava u kupoprodajnu cijenu.

ROK ZA PODNOŠENJE PRIJAVA

Javni poziv će biti istaknut na oglasnoj tabli i internet stranici Prijestonice Cetinje i biće objavljen u dnevnom listu „Pobjeda“.

Prijave se dostavljaju sa naznakom „prijava za javno nadmetanje za prodaju urbanističke parcele“ Direkciji za imovinu Prijestonice Cetinje putem dostavljanja kovertiranih prijava neposredno na arhivi Građanskog biroa Prijestonice Cetinje, Bajova br. 2, do 03.03.2014.g. do 11.30 h. Prijave dostavljene nakon navedenog roka (neblagovremene), kao i prijave koje ne sadrže sve podatke i dokaze utvrđene pozivom neće se razmatrati i biće vraćene ponuđaču.

Podnosioci prijava iz prethodnog stava neće se moći registrovati kod Komisije kojoj će Direkcija za imovinu proslijediti sve prispjele prijave po Javnom pozivu.

VRIJEME I MJESTO UVIDA U AUKCIONU DOKUMENATCIJU

Aukciona dokumentacija se može podići svakog radnog dana u period od 13-15 časova, u kancelariji 146, Direkcije za imovinu Prijestonice Cetinje, zgrada Prijestonice Cetinje, ul. Bajova br. 2, počev od 20.02.2014. godine do 02.03.2014. godine.

Na ime otkupa aukcione dokumentacije treba uplatiti na žiro račun Budžeta Prijestonice Cetinje broj 530-450-21 kod NLB Montenegrobanke iznos od 50,00 €.

MJESTO I VRIJEME JAVNOG NADMETANJA (AUKCIJE)

Javno nadmetanje će se obaviti dana 03.03.2014.god. (ponedeljak) sa početkom u 13:00 h u Svečanoj Sali Prijestonice Cetinje (na I spratu).

Registraciju učesnika aukcije obavlja Komisija za sprovođenje postupka javnog nadmetanja 1 (jedan) čas prije početka aukcije.

POSTUPAK JAVNOG NADMETANJA

Postupak javnog nadmetanja (aukcija) smatraće se uspjelim i u slučaju kada je dostavljena jedna ispravna prijava, a podnosilac prijave se registruje i prisustvuje aukciji u kom se slučaju lice koje je steklo status učesnika na aukciji smatra kupcem, a početna cijena na aukciji može biti prodajna cijena, s time što ako učesnik odbije da prihvati prodajnu cijenu, gubi pravo na povraćaj depozita.

Postupak nadmetanja se završavaako niko ni na treći poziv ne ponudi veću cijenu od do tada ponuđene najveće cijene. U tom slučaju kupcem se smatra učesnik koji je prvi ponudio najveću postignutu cijenu.

Podnosioci prijava čije su prijave neblagovremene i nepotpune ne mogu učestvovati na javnom nadmetanju.

O početku, toku i završetku aukcije sastavlja se zapisnik o aukciji na koji učesnik aukcije može usmeno uložiti prigovor. Prigovor ne odlaže aukciju, a o osnovanosti prigovora odlučuje komisija, naposredno na njegovom iznošenju. Odluka komisije po prigovoru je konačna.

Komisija proglašava kupca i isto utvrđuje samim zapisnikom čiji se original dostavlja kupcu nakon potpisivanja od strane članova komisije, kupca i ostalih učesnika aukcije.

POVRAĆAJ UPLAĆENOG DEPOZITA

Učesnicima javnog nadmetanja koji ne uspiju u postupku izvršiće se povraćaj uplaćenog depozita (umanjen za troškove postupka ) nakon zaključenja ugovora sa najpovoljnijim ponuđačem.

ZAKLJUČENJE UGOVORA

Prijestonica Cetinje će sa odabranim ponuđačem zaključiti ugovor o kupoprodaji u roku od 30 dana od dana javnog nadmetanja (aukcije).

Ukoliko kupac ne zaključi ugovor o kupoprodaji u predviđenom roku ili ne isplati kupoprodajnu cijenu u predviđenom roku gubi pravo na povraćaj depozita. U tom slučaju, prodavac ima pravo da zaključi ugovor o kupoprodaji predmeta prodaje sa drugim učesnikom javnog nadmetanja (aukcije), koji je ponudio drugu najveću cijenu.

Ugovorom o prodaji građevinskog zemljišta, pored elemenata utvrđenih zakonom kojim su uređeni obligacioni iznosi, treba da sadrži i podatke o: urbanističkoj parceli, namjeni i veličini objekta čija je izgradnja predviđena, visini naknade za komunalno opremanje građevinskog zemljišta, roku i načinu plaćanja naknade, kao i roku u kome kupac treba da privede zemljište namjeni i pravima i obavezama ugovornih strana u slučaju neizvršenja ugovornih obaveza.

Naknadu troškove ovjere ugovora, poreza na promet i uknjižbe snosi kupac.